Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 536

10. évfolyam Évi óraszám: 111 óra Belépõ tevékenységformák Gondozási alapismeretek: Családtervezéssel kapcsolatos ismeretek szerzése. Újszülöttekkel kapcsolatos tevékenységek megfigyelése. Életkori sajátosságok leírása. Gondozási feladatok körülírása. Ápolási alapismeretek: A betegségek és a betegség személyiségre gyakorolt hatásának megfigyelése. A betegmegfigyelés lehetõségének, jellemzõinek feltárása. Bevezetés a szociális munka világába: A szociális munka jellemzõinek, formáinak megismerése. Szakmai etika megismerése. Gondozási alapismeretek Témakörök Tartalmak Családtervezés A szexuális szükséglet, az ember szexualitása. Fogamzásgátlás. A terhes nõ életmódja. Felkészülés a szülésre. Újszülött a családban Az újszülött élettani sajátosságai, szükségletei, pszichés jellemzõi. Az újszülött fogadása. Az újszülött táplálása. Az újszülött gondozása. Szülõ-gyermek kapcsolat. Az egészséges csecsemõ Élettani sajátosságai, szükségletei, pszichés jellemzõi. A csecsemõ gondozása. A kisdedkor Élettani sajátosságai, szükségletei, pszichés jellemzõi. Helyes szokások kialakítása. A kisdedek gondozása. Az idõskor Szakaszai, élettani sajátosságai, szükségletei, pszichés jellemzõi. Idõs emberek életmódváltozása. Az idõsek és idõs betegek gondozása. Ápolási alapismeretek Témakörök Tartalmak Az ápolás Az ápolás célja, feladata. Az ápolás helyszínei. Az ápolási asszisztens, a szociális gondozó és ápoló feladatai, kompetenciája. A betegség A ember sajátos szükségletei betegség esetén. A betegség lélektani vonatkozásai. A betegség hatása a személyiségre. Fertõtlenítés A fertõtlenítés módjai. Leggyakrabban használt fertõtlenítõszerek. A beteg megfigyelése A betegmegfigyelés általános szabályai: – a megtekintés, – a tudat megfigyelése, – a hõmérséklet megfigyelése, – a légzés megfigyelése. Bevezetés a szociális munka világába Témakörök Tartalmak Szociális alapismeretek Az ember szükségletei és hiányai. A szociális munka fogalma, célja, feladatai. A szociális ellátás fõ területei. A szociális szakképzésekrõl. A szociális szakemberek feladatai, eszközei, értékei. A szociális munka formái. A szociális munka etikája Alapvetõ etikai kérdések és problémák. Szakmai etika fõ elvei és normái. A továbbhaladás feltételei A tanulók legyenek képesek ismertetni a családalapítás feltételeit, az újszülött-, a csecsemõ- és kisdedkor alapvetõ életkori sajátosságait. A tanulók tudják önállóan felsorolni az életkorra jellemzõ tevékenységformákat, és tudják leírni a 0—3 éves korú szükségletek szerinti gyermekgondozásának feladatait. A tanulók tudják meghatározni az idõsek gondozásának feladatait. A tanulók legyenek képesek önállóan kiválasztani a leggyakrabban használt fertõtlenítõszereket. A tanulók legyenek képesek ismertetni a szociális munka jellemzõit és formáit, értelmezni az alapfogalmakat. SZOCIÁLIS SZOLGÁLTATÁSOK SZAKMAI ALAPOZÓ GYAKORLATOK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Szociális szolgáltatások szakmai alapozó gyakorlatok alapvetõ célja a Szociális szolgáltatások szakmacsoportban az elmélethez kapcsolódó manuális tevékenységek elsajátításán keresztül a pályaorientáció megerõsítése, valamint olyan ismeretrendszer, tudás és gyakorlati ismeretek kialakítása, amely megalapozza és formálja a szakmacsoporthoz szükséges szemléletet. Készítse fel a tanulókat az önálló és csoportban történõ munkavégzésre is. A „B” változatú kerettanterv célja a megalapozott elméleti ismeretekkel és tanulói képességekkel belépõ, jobban terhelhetõ tanulók mûveltségének továbbfejlesztése. A gyakorlati oktatás célja – megfelelõ tanulói aktivitás mellett – a szakképzésbe való belépéshez szükséges készségek és képességek fejlesztése. A Viselkedés- és kommunikációs kultúra gyakorlat célja a tanulók mentálhigiénés erõsítése, a fiatalok bevezetése a hasznos, személyiségépítõ munkába és az életbe. A Manuális készségfejlesztõ gyakorlat oktatásának célja a tanulók kézügyességének és alkotókészségének fejlesztése mellett az esztétikai érzék formálása, a fantázia serkentése és a sikerélményekhez jutás elõsegítése. Cél, hogy minél többféle anyaggal ismerkedjenek meg a tanulók. A gyakorlat során fontos, hogy a gondolatok, érzelmek az elkészített munkákban kifejezésre jussanak. A Mindennapi teendõk gyakorlata célja, hogy a tanulók begyakorolják azokat a tevékenységeket, melyek a mindennapi életvitel során saját maguk és családtagjaik számára hasznosíthatóak, fontosak. Az Elsõsegély-nyújtási alapgyakorlat célja olyan alapvetõ gyakorlati feladatok elsajátítása, amelyek a mindennapi életvitel során is hasznosak és nélkülözhetetlenek, valamint vészhelyzetben biztonságot nyújtanak a tanulók és a sérültek számára, és segítenek a pánikhelyzet elkerülésében. A Gondozási alapgyakorlat célja a 0—3 éves korú gyermekekkel kapcsolatos alapvetõ gondozási mûveletek laboratóriumi körülmények között történõ begyakoroltatása. Cél továbbá a tanulók családi életre való felkészítése, a gyermek iránti szeretet és felelõsségérzet kialakítása. Az Ápolási alapgyakorlat célja, hogy a tanulók azokat az alapvetõ ápolási feladatokat begyakorolják, amelyek alapját képezik a szociális szakképzéseknek. Fejlesztési követelmények A gyakorlati tevékenységeken keresztül erõsítse a pályaorientációt, és motiválja a tanulókat. Fejlõdjön és erõsödjön a tanulók szakmai munkájával kapcsolatos kötelességtudata, felelõsségérzete, szóbeli kommunikációjuk során törekedjenek a nyelv szabatos, helyes használatára. Fejlõdjön a tanulókban az önálló feladat- és problémamegoldó képessége, érezzék meg a tanulási eredmények, sikerek értékét, örömét. Viselkedés- és kommunikációs kultúra gyakorlat: A tanulók ismerjék meg saját személyiségüket, egyéni adottságaikat. Legyenek képesek a helyzetek, a másik ember kommunikációjának pontos felismerésére, toleráns elemzésére, a konfliktus kezelésére, törekedjenek a másik ember megértésére. Manuális készségfejlesztõ gyakorlat: Fejlessze a tanulók képességeit (térérzékelés, térszemlélet, analizáló, szintetizáló, konstrukciós, rekonstrukciós, arányérzékelési, szemléletességi, a forma- és a tömegfelismerõ képesség). Szerezzenek tapasztalatot az anyagok és a belõlük készült tárgyak tulajdonságairól (anyag, forma, esztétikum). Tudják kiválasztani az egyszerû kivitelezéshez szükséges anyagokat és a megmunkáláshoz szükséges szerszámokat. Készítse fel a tanulókat a balesetmentes munkavégzés körülményeinek megteremtésére. Mindennapi teendõk gyakorlat: A tanulók legyenek képesek családi költségvetés készítésére, katasztrófahelyzetben megfelelõ intézkedésre, tájékozódásra, információszerzésre hivatalokban, munkaügyi központokban. Elsõsegély-nyújtási alapgyakorlat: A tanulók legyenek képesek vészhelyzetben felismerni és betartani teljesítõ képességük határait, megfelelõ határozottságot tanúsítani, segítséget kérni és alapvetõ elsõsegély-nyújtási feladatokat elvégezni. Gondozási alapgyakorlat: A tanulók legyenek képesek az újszülött fogadásához megfelelõ körülményeket szimulálni, a gyermek alapgondozási feladatainak ellátásában segédkezni, és az életkornak megfelelõ játékokat megválasztani. Ápolási alapgyakorlat: A tanulók legyenek képesek különféle ágyazási formákat elvégezni, kényelmi eszközöket alkalmazni és készíteni, a beteg alapvetõ szükségleti szerinti ellátásban segédkezni és fizikális lázcsillapítást végezni.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes